చంబా: 'మేడ్ ఇన్ ఇండియా' ఫోనును చైనా ప్రజలు వాడే రోజు చూడాలని ఉందని కాంగ్రెస్ ఉపాధ్యక్షుడు రాహుల్ గాంధీ అన్నారు చైనా యువకుడు 'మేడ్ ఇన్ హిమాచల్ ప్రదేశ్', 'మేడ్ ఇన్ ఇండియా' అని రాసున్న ఫోన్లతో సెల్ఫీ తీసుకునే రోజులు రావాలని తాను కోరుకుంటున్నట్టు చెప్పారు. హిమాచల్ ప్రదేశ్ ఎన్నికల ప్రచారంలో భాగంగా చంబాలో జరిగిన ర్యాలీలో రాహుల్ తన మనోగతాన్ని వెల్లడించారు. హిమాచల్ ప్రదేశ్ ముఖ్యమంత్రి వీరభద్ర సింగ్పై ప్రశంసలు కురిపించారు. కష్టపడే తత్వం ఉన్న వ్యక్తుల్లో వీరభద్ర సింగ్ ఒకరని అన్నారు. 'ఇందిరమ్మ రెండు రకాల వ్యక్తులుంటారని చెప్పేవారు. ఒకరు కష్టపడి పనిచేసేవారు. మరొకరు ఇతరుల కష్టాన్ని తమకు ఆపాదించుకునే వారు. మన సీఎం (వీరభద్రసింగ్) మొదటి కోవకు చెందినవారు. ప్రధాని మోదీ రెండో రకానికి చెందిన వ్యక్తి' అని రాహుల్ పోల్చారు. పరిశుభ్రత, ఉపాధి, విద్య, విద్యుదుత్పత్తిలో ఉత్తమ రాష్ట్రంగా హిమాచల్ ప్రదేశ్ నిలిచిందని అన్నారు. రాహుల్ సోమవారంనాడు మూడు చోట్ల సుడిగాలి పర్యటనలు చేశారు. సర్మౌర్, చంబా, గాంగ్రాల్లో మూడు ర్యాలీల్లో ప్రసంగించారు.
chamba: 'made in india' phonunu chaina prajalu vade roju chuudaalani undani congress upaadhyakshudu rahul gaandhi annaru chaina yuvakudu 'made in himachal pradesh', 'made in india' ani rasunna phonlatho selfi teesukune rojulu ravalani taanu korukuntunnattu cheppaaru. himachal pradesh ennikala prachaaramlo bhagamga chambalo jarigina rallilo rahul tana manogatanni velladinchaaru. himachal pradesh mukhyamantri veerabhadra singpai prasamsalu kuripinchaaru. kashtapade tatvam unna vyaktullo veerabhadra sing okarani annaru. 'indiramma rendu rakala vyaktuluntaarani cheppevaaru. okaru kashtapadi panichesevaaru. marokaru itarula kashtanni tamaku aapaadinchukune vaaru. mana cm (veerabhadrasing) modati kovaku chendinavaaru. pradhaani modii rendo rakaniki chendina vyakti' ani rahul polchaaru. parisubhrata, upaadhi, vidya, vidyudutpattilo uttama rashtranga himachal pradesh nilichindani annaru. rahul somavaramnadu moodu chotla sudigaali paryatanalu chesaru. sarmour, chamba, gangrallo moodu rallillo prasanginchaaru.